ΑΠΟΦΑΣΕΙΣ
Αριθμ. 98645/Ζ1
Ρύθμιση ζητημάτων λειτουργίας του προγράμματος σπουδών πρώτου κύκλου στην αγγλική
γλώσσα, αποκλειστικά για πολίτες εκτός Ευρωπαϊκής Ένωσης, από τη Φιλοσοφική Σχολή του
Ε.Κ.Π.Α., σε συνεργασία με το Διεθνές Πανεπιστήμιο Ελλάδας, με τίτλο: «ΒΑ Program in the
Archaelogy, History, and Literature of Ancient
Greece».
Ο ΥΠΟΥΡΓΟΣ ΠΑΙΔΕΙΑΣ,
ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ
Έχοντας υπόψη:
1. Τις διατάξεις:
α) Της παρ. 1 του άρθρου 44 του ν. 4009/2011 (Α΄ 195),
ως αντικαταστάθηκε και ισχύει με τις διατάξεις της παρ.
14 του άρθρου 83 του ν. 4485/2017 (Α΄ 114),
β) της περιπτ. β΄ της παρ. 4 του άρθρου 70 του ν. 4610/
2019 (Α΄ 70),
γ) των π.δ. 125/2016 (Α΄ 210) και 18/2018 (Α΄ 31).
2. α) Το αριθμ. 1819017417/28-12-2018 (Υπουργείου Παιδείας, Έρευνας και Θρησκευμάτων: 988/ΓΔ6/
3-1-2019) έγγραφο του Ε.Κ.Π.Α., με το οποίο διαβιβάζεται
απόσπασμα πρακτικών της Συγκλήτου της 9ης συνεδρίας της 13ης-12-2018 (εκτός ημερησίας διάταξης -
θέμα 2ο), κατά την οποία έγινε ομόφωνα αποδεκτή η
ληφθείσα στη συνεδρία της 29ης-11-2018 (θέμα 9ο) εισήγηση της Κοσμητείας της Φιλοσοφικής Σχολής για
την οργάνωση προγράμματος σπουδών πρώτου κύκλου στην αγγλική γλώσσα, αποκλειστικά για πολίτες
εκτός Ευρωπαϊκής Ένωσης, από τη Φιλοσοφική Σχολή
του Ε.Κ.Π.Α., σε συνεργασία με το Διεθνές Πανεπιστήμιο Ελλάδας, με τίτλο «ΒΑ Program in the Archaelogy,
History, and Literature of Ancient Greece» β) To αριθμ.
1819021108/05-02-2019 (Υπουργείου Παιδείας, Έρευνας
και Θρησκευμάτων: 20078/ΓΔ6,Υ1/11-02-2019) έγγραφο
του Ε.Κ.Π.Α., περί του προτεινόμενου αριθμού εισακτέων στο ως άνω πρόγραμμα (συνεδρία της 28ης-01-2019
γ) το αριθμ. 1819022188/14-02-2019 (Υπουργείου Παιδείας, Έρευνας και Θρησκευμάτων: 24319/ΓΔ6/15-02-
2019) έγγραφο του Ε.Κ.Π.Α., με το οποίο διαβιβάζεται το
αριθμ. 389/11-02-2019 έγγραφο της Κοσμήτορος της Φιλοσοφικής Σχολής, με συνημμένα σ΄ αυτό αποσπάσματα
πρακτικών Συνελεύσεων των Τμημάτων: i) Φιλολογίας
(συνεδρία 1-2-2019) και ii) Ιστορίας και Αρχαιολογίας (συνεδρία 7-2-2019), από τα οποία προκύπτει η ληφθείσα
ομόφωνα και κατά πλειοψηφία, αντιστοίχως, σύμφωνη
γνώμη των ως άνω εμπλεκομένων Τμημάτων για την
οργάνωση του ως άνω προγράμματος σπουδών δ) το
απόσπασμα πρακτικών της Διοικούσας Επιτροπής του
Διεθνούς Πανεπιστημίου Ελλάδας (συνεδρία 9η/13-022019 - θέμα 4ο - αριθμ. Υπουργείου Παιδείας, Έρευνας
και Θρησκευμάτων: 31665/2019), από το οποίο προκύπτει η ομόφωνη αποδοχή της πρότασης για την οργά-
νωση προγράμματος σπουδών πρώτου κύκλου στην
αγγλική γλώσσα, αποκλειστικά για πολίτες εκτός Ευρωπαϊκής Ένωσης, από τη Φιλοσοφική Σχολή του Ε.Κ.Π.Α.,
σε συνεργασία με το Διεθνές Πανεπιστήμιο Ελλάδας, από
τα μέλη της Δ.Ε. του ιδρύματος, ε) το αριθμ. 1819034201/
6-6-2019 (Υπουργείου Παιδείας, Έρευνας και Θρησκευμάτων: 92694/Ζ1/10-06-2019), με το οποίο διαβιβάζεται
απόσπασμα πρακτικών της Συγκλήτου της 22ης συνεδρίας της 30-05-2019 (εκτός ημερησίας διάταξης-θέ-
μα 2ο), κατά την οποία έγινε ομόφωνα δεκτή η ίδρυση
προπτυχιακού προγράμματος σπουδών με τίτλο «ΒΑ
Program in the Archaelogy, History, and Literature of
Ancient Greece» στη Φιλοσοφική Σχολή ΕΚΠΑ, σε συνεργασία με το ΔΙΠΑΕ.
3. Την 34610/Ζ1/05-03-2019 υπουργική απόφαση, με
θέμα: «Συγκρότηση τριμελούς επιτροπής για την αξιολόγηση της εισήγησης της Κοσμητείας της Φιλοσοφι-
κής Σχολής για την οργάνωση προγράμματος σπουδών
πρώτου κύκλου στην αγγλική γλώσσα, αποκλειστικά για
πολίτες χωρών εκτός Ευρωπαϊκής Ένωσης, με τίτλο: "ΒΑ
Program in the Archaelogy, History, and Literature of
Ancient Greece" και του πλαισίου λειτουργίας αυτού»
(ΑΔΑ 6Λ0Ε4653ΠΣ-ΩΓ8).
4. Τη θετική αξιολόγηση του προγράμματος (αριθμ.
54481/Ζ1/8-4-2019) από την ορισθείσα με την 34610/
Ζ1/05-03-2019 υπουργική απόφαση τριμελή ειδική επιτροπή.
5. Τη με αριθμ.  Φ.1/Γ/115ΝΠ/98595/Β1/19-06-2019
εισήγηση του άρθρου 24 του ν. 4270/2014 (Α΄ 143),
όπως ισχύει, του προϊσταμένου της Γενικής Διεύθυνσης
Οικονομικών Υπηρεσιών του Υπουργείου Παιδείας,
Έρευνας και Θρησκευμάτων, σύμφωνα με την οποία
από την έκδοση της παρούσας απόφασης δεν θα επιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Ιουνίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 2464
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2464/21.06.2019
βαρυνθεί ο προϋπολογισμός του ιδρύματος, ούτε θα
προκύψει ανάγκη για επιπλέον χρηματοδότηση από τον
Προϋπολογισμό του Υπουργείου Παιδείας, Έρευνας και
Θρησκευμάτων, οπότε δεν θα προκύψει υπέρβαση του
Μεσοπρόθεσμου Πλαισίου Δημοσιονομικής Στρατηγικής 2019-2022, αποφασίζουμε:
Ρυθμίζουμε τα ζητήματα λειτουργίας του προγράμματος σπουδών πρώτου κύκλου στην αγγλική γλώσσα της
Φιλοσοφικής Σχολής του Ε.Κ.Π.Α., με τίτλο: «ΒΑ Program
in the Archaelogy, History, and Literature of Ancient
Greece», ως εξής:
Άρθρο 1
Γενικές διατάξεις
Η Φιλοσοφική Σχολή του Εθνικού και Καποδιστριακού Πανεπιστημίου Αθηνών οργανώνει και λειτουργεί
σε συνεργασία με το Διεθνές Πανεπιστήμιο Ελλάδας από
το ακαδημαϊκό έτος 2019-2020, πρόγραμμα σπουδών
πρώτου κύκλου στην αγγλική γλώσσα, αποκλειστικά
για πολίτες χωρών εκτός Ευρωπαϊκής Ένωσης, με τίτλο:
«ΒΑ Program in the Archaelogy, History, and Literature
of Ancient Greece», σύμφωνα με την απόφαση της Συγκλήτου του Ε.Κ.Π.Α. της 9ης συνεδρίας/13-12-2018,
τις διατάξεις της απόφασης αυτής και τις διατάξεις του
ν. 3391/2005.
Άρθρο 2
Αντικείμενο - Σκοπός
Το πρόγραμμα σπουδών πρώτου κύκλου, με τίτλο: «ΒΑ
Program in the Archaelogy, History, and Literature of
Ancient Greece», θα αφορά στην Αρχαιολογία, στην Ιστορία και στη Λογοτεχνία της Αρχαίας Ελλάδας, αποβλέπει
δε στην αξιοποίηση της παγκόσμιας ακτινοβολίας του
αρχαίου ελληνικού πολιτισμού ως θεμέλιου λίθου του
σύγχρονου δυτικού πολιτισμού και του σχετικού διεθνούς ενδιαφέροντος για τις ελληνικές σπουδές. Η θεμα-
τολογία των μαθημάτων του προγράμματος θα καλύπτει
εισαγωγικά στοιχεία των επιστημών της Αρχαιολογίας,
της Ιστορίας και της Φιλολογίας, τη συστηματική εξέταση των αρχαιολογικών καταλοίπων και της ιστορίας της
τέχνης, την ιστορική εξέλιξη κατά την Αρχαιότητα, την
μελέτη των κειμένων των κύριων αρχαίων συγγραφέων,
την εξέταση παπύρων. Το Πρόγραμμα περιλαμβάνει μαθήματα σε αίθουσα (διαλέξεις ή σεμινάρια) και επιτόπια
μαθήματα, τα οποία διεξάγονται σε αρχαιολογικούς χώρους και μουσεία συνδυαζόμενα με ειδική διδασκαλία
σε τάξη, ενώ προβλέπεται συμμετοχή των φοιτητών σε
πανεπιστημιακές αρχαιολογικές ανασκαφές.
Άρθρο 3
Επιστημονική και διοικητική ευθύνη
του προγράμματος
Την επιστημονική και διοικητική ευθύνη του Προγράμματος θα έχει επταμελής Διοικούσα Επιτροπή, με ισά-
ριθμα αναπληρωματικά μέλη, αποτελούμενη από μέλη
Δ.Ε.Π. των βαθμίδων Καθηγητή και Αναπληρωτή Καθηγητή και εφόσον δεν υπάρχουν, Μονίμου Επίκουρου
Καθηγητή της Φιλοσοφικής Σχολής του Ε.Κ.Π.Α. και του
ΔΙ.ΠΑ.Ε., εν ενεργεία ή ομότιμα, με συναφές προς αυτό
του Προγράμματος γνωστικό αντικείμενο. Πέντε(05) εκ
των μελών προέρχονται από τη Φιλοσοφική Σχολή του
Ε.Κ.Π.Α. και δύο (02) εξ αυτών από το ΔΙ.ΠΑ.Ε.. Εάν δεν
υπάρχει στο Διεθνές Πανεπιστήμιο Ελλάδος επαρκής
αριθμός μελών Δ.Ε.Π. των παραπάνω βαθμίδων, με συναφές προς αυτό του Προγράμματος γνωστικό αντικεί-
μενο, η Δ.Ε. συμπληρώνεται με μέλη προερχόμενα από
τη Φιλοσοφική Σχολή του Ε.Κ.Π.Α.. Η Διοικούσα Επιτροπή
συγκροτείται με απόφαση της Συγκλήτου του Ε.Κ.Π.Α.,
ύστερα από εισήγηση της Κοσμητείας της Φιλοσοφικής Σχολής του Ε.Κ.Π.Α. και της Δ.Ε. του ΔΙ.ΠΑ.Ε., αντι-
στοίχως. Ο Πρόεδρος της Δ.Ε., ο οποίος είναι και επιστημονικός υπεύθυνος του προγράμματος, εκλέγεται
από και μεταξύ των μελών αυτής. Η θητεία των μελών
της Διοικούσας Επιτροπής ορίζεται διετής. Ο Πρόεδρος
της Δ.Ε. είναι και ο Συντονιστής του προγράμματος, ο
οποίος έχει την ευθύνη λειτουργίας του και εισηγείται
στη Δ.Ε. για κάθε θέμα που αφορά την αποτελεσματική
λειτουργία αυτού.
Άρθρο 4
Επιλογή φοιτητών
Στο Πρόγραμμα Σπουδών πρώτου κύκλου, με τίτλο:
«ΒΑ Program in the Archaelogy, History, and Literature
of Ancient Greece», γίνονται δεκτοί μετά από επιλογή,
πολίτες που δεν έχουν ιθαγένεια κράτους-μέλους της
Ευρωπαϊκής Ένωσης, είναι κάτοχοι απολυτηρίου λυκείου
άλλων χωρών (πλην της Ελλάδας) και διαθέτουν διεθνώς
αποδεκτή πιστοποίηση γνώσης της Αγγλικής, επιπέδου
(Β2). Σε περίπτωση που ο αριθμός των ενδιαφερομένων
είναι μεγαλύτερος από τον αριθμό των διαθέσιμων θέσεων, η επιλογή γίνεται κατόπιν αξιολόγησης των αιτήσεων,
που διενεργείται με ευθύνη του/της Κοσμήτορα/ισσας
της Σχολής. Τα κριτήρια αξιολόγησης των αιτήσεων και
επιλογής των υποψηφίων, καθώς και οι συντελεστές βαρύτητας των κριτηρίων αυτών καθορίζονται με απόφαση
της Διοικούσας Επιτροπής του προγράμματος.
Άρθρο 5
Χρονική Διάρκεια/Αριθμός εισακτέων
Το πρόγραμμα σπουδών θα έχει τετραετή διάρκεια.
Ο αριθμός εισακτέων κατ΄ έτος ορίζεται κατ΄ ανώτατο
όριο σε εκατό (100) φοιτητές.
Άρθρο 6
Πρόγραμμα Σπουδών
Το πρόγραμμα σπουδών ορίζεται με απόφαση της
Συγκλήτου του Ε.Κ.Π.Α., μετά από πρόταση της Δ.Ε. του
προγράμματος και εισήγηση της Φιλοσοφικής Σχολής
του Ε.Κ.Π.Α., στην οποία υποβάλλεται η πρόταση.
Άρθρο 7
Διδασκαλία-Εκπαιδευτικό προσωπικό
Η διδασκαλία των μαθημάτων γίνεται από μέλη Διδακτικού Ερευνητικού Προσωπικού (Δ.Ε.Π.) κυρίως του
Τμήματος Ιστορίας και Αρχαιολογίας και του Τμήματος
Φιλολογίας της Φιλοσοφικής Σχολής, αλλά και από μέλη
Δ.Ε.Π. άλλων Τμημάτων της Σχολής, καθώς και από μέλη
Δ.Ε.Π. της Σχολής Ανθρωπιστικών Επιστημών του Διεθνούς Πανεπιστημίου Ελλάδας. Διδακτικό έργο μπορεί
να ανατεθεί και σε διακεκριμένους Καθηγητές άλλων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2464/21.06.2019
Πανεπιστημίων. Οι ώρες διδασκαλίας στο πρόγραμμα δεν συνυπολογίζονται στις ελάχιστες ώρες εβδο-
μαδιαίας διδακτικής απασχόλησης του άρθρου 2 του
ν. 2530/1997 (Α΄218).Η αμοιβή των μελών Δ.Ε.Π. για
την με οποιονδήποτε τρόπο συμμετοχή τους στο πρόγραμμα δεν υπερβαίνει ανά μήνα το σαράντα τοις εκατό
(40%) των μηνιαίων τακτικών αποδοχών τους, όπως αυτές έχουν καθοριστεί στην παρ. 10 του άρθρου 153 του
ν. 4472/2017 (Α΄74).
Άρθρο 8
Οικονομική συμμετοχήΔικαιώματα-υποχρεώσεις φοιτητών
Οι αλλοδαποί φοιτητές που θα επιλέγονται για φοίτηση θα συμμετέχουν οικονομικά με το ποσόν των έξι
χιλιάδων (6.000) ευρώ κατ΄ έτος. Οι φοιτητές δικαιούνται
να κάνουν χρήση των εγκαταστάσεων και των μέσων,
με τα οποία είναι εξοπλισμένο το Ε.Κ.Π.Α. και το ΔΙ.ΠΑ.Ε.
για την εκπλήρωση του εκπαιδευτικού τους έργου, κατά
τους ορισμούς των αποφάσεων της Διοικούσας Επιτροπής και τον Κανονισμό Λειτουργίας του συγκεκριμένου
Προγράμματος Σπουδών.
Άρθρο 9
Πόροι και οικονομική διαχείριση
του προγράμματος
Oι πόροι του προγράμματος προέρχονται από τα
δίδακτρα των φοιτητών. Η οικονομική διαχείριση του
Προγράμματος θα γίνεται μέσω του Ε.Λ.Κ.Ε. του Ε.Κ.Π.Α..
Όλα τα έξοδα που απαιτούνται για τη λειτουργία του
προγράμματος στη Φιλοσοφική Σχολή του Ε.Κ.Π.Α. και
στο ΔΙ.ΠΑ.Ε. θα καλύπτονται από τον προϋπολογισμό
του προγράμματος.
Άρθρο 10
Με απόφαση της Συγκλήτου, ύστερα από εισήγηση
της Διοικούσας Επιτροπής του προγράμματος, καθορίζονται ειδικότερες λεπτομέρειες για τη λειτουργία του
προγράμματος.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι,19 Ιουνίου 2019
Ο Υπουργός
ΚΩΝΣΤΑΝΤΙΝΟΣ ΓΑΒΡΟΓΛΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2464/21.06.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190202464.pdf | Tokens: 12765]